
Temelj uspjeha i neuspjeha u filozofiji 


Promatrajući stanje, u kojem se nalazi savremena filozofija 
i kod najnaprednijih naroda, moramo priznati, da ima pravo 0. 
Klimke, kad zaključuje svoju karakteristiku savremene filozofije 
ovim potresnim riječima (Institutiones historiae philosophiae I, 
226): »Filozofija našeg vremena nema više onoga značenja, koje je 
imala u staro doba i u čitavom srednjem vijeku, kad je bila prava 
mudrost života, Od ljubavi k mudrosti u potpunom i općenitom 
smislu -— a ovo je pravo značenje riječi filozofa — spala je na 
istraživanje posebnih ograničenih pitanja ili na subjektivne i samo- 
voljne izmišljotine. Stidjela se služiti vjeri i teologiji, a sada mora 
služiti pozitivnim znanostima, pače i previjanim političarima i 
demagozima za njihove varke«. Od ove žalosne kritike moramo 
dakako s Klimke-om izuzeti skolastičku filozofiju. Ona je još 
uvijek ostala mudrost, koja može upravljati životom, da postigne 
svoju pravu svrhu vremenitu i vječnu. Ova je filozofija još i danas 
voditeljica Kristu, kako je to za staru grčku filozofiju kazao Kle- 
ment Al. (Strom, 1, 5): » čnađayovet vydo zat ačriji zo “EMapvuov dog 
Š vduoc rode “EBodlouc &is Koicrćv « odgajala je Grke, kao zakon 
Židove, za Krista«. 

Ipak, ili upravo zato, skolastička filozofija ne nalazi zasluže- 
no priznanje i uvaženje u krugovima, koji ne žele imati Krista u 
svojoj sredini. I većina kršćana, koji ne pripadaju katoličkoj 
Crkvi, pače i mnogi katolici zaziru od skolastičke filozofije te 
prianjaju uz »modernu«. Tako i oni dijele žalosnu sudbinu mnogih 
velikih umova, koji uza sve svoje nastojanje nijesu izbjegli naj- 
kobnije zablude. 

Gledajući ovaj neuspjeh »moderne filozofije, tražimo tomu 
razlog, Kao takav ne možemo navesti pomanjkanje oštroumnosti, 
jer se ovoj ne možemo nadiviti kod mnogih modernih mislilaca. 
Niti možemo sve protumačiti pomoću zle volje ili mržnje i hladno- 
će prema kršćanskoj vjeri, premda je neuspjeh »moderne« filozofi- 
je veliko poniženje, koje nas podsjeća na one riječi sv. Pavla 
Rimljanima (Rom. 1, 21—31) gdje kaže o grčkim i rimskim pogan- 
skim mudracima, da ih je Bog predao u ruke zabluda i neurednih 
želja i ružnih strasti poradi njihovih grijeha. »Jer premda upozna- 
še Boga, ne proslaviše ga kao Boga, niti mu zahvališe, nego za- 
lutaše u svojim mislima i potamnje  nerazumno srce njihovo, 
Govoreći da su mudri, postadoše lude... Zato ih predade Bog po- 
hotama srdaca njihovih... Zato ih predade Bog u sramotne strasti... 
I kako nisu marili, da upoznadu Boga, predao ih je Bog pokvare- 
nom mišljenju«. No iz toga, što je Bog poganske mudrace predao 
u zablude poradi njihovih grijeha, ne možemo zaključiti, da su za- 
blude uvijek kazna za grijehe. Zato moramo tražiti neki psiholo- 

ški ili etički razlog, koji može služiti Bogu bilo kad kažnjava 
predajući grješnika u zablude, bilo kad zabluđe samo pripušta, pa 
i kod dobrog katolika. 

Temelj je neuspjehu u filozofskom nastojanju nedosljednost, 
dok je dosljednost sigurni put uspjehu. 

Dosljedan je onaj, koji si ne protuslovi, poričući ono što je 
prije kazao, kao da je zaboravio, što je kazao. Ovo protuslovlje 
može biti izričito, ali nije nužno. Obično je nedosljednost neizre- 
čena, stvarna opreka između riječi i čina kaošto u onih, za koje 
piše sv. Pavao (Tit. 1, 16): »Priznaju Boga riječima, a djelima ga 
niječu«. Savršena je nedosljednost nesuglasje volje i čina, svrhe 
i rađa, kada tko drugo želi a drugo radi. Hoće svrhu, a neće 
da upotrijebi shodna sredstva; želi što bolje i što sigurnije postići 
svrhu, a neće da bira bolja i sigurnija sredstva. Onaj je dosljedan, 
koji prema svrsi bira i sredstva: što ne služi, ostavlja; što bolje 
i sigurnije služi, pretpostavlja onomu, što nije tako dobro i sigurno, 
Ali treba da postojano radi prema ovome načelu: ne napuštajući 
odluke, Ova će tvrda odluka ispraviti i pogreške, koje su se 
slučajno desile kod prosuđivanjja i biranja sredstava. Neće se lako 
dogoditi takva pogreška, jer tvrda odluka i živa želja, uvijek se 
ravnati prema svrsi, dati će razumu veću jakost i bistrinu, da 
uzmogne suditi o sredstvima lakše i sigurnijjje. Bez takve odluke 
prevarit će se lako i najoštriji razum.  Jedinstvenost nosioca 
umske i voljne djelatnosti razlog je ove međusobne ovisnosti. | 
Zato dosljednost spada i na razum i na volju. 

Dosljednost je prava krepost, ili bolje, skup kreposti. Na 
dosljednost u prvom redu spada mudrost. »Mudrost je najpo- 
trebitija krepost za ljudski život«, kaže sv, Toma (S. th. 1—2, 
57, 5, c), koji navodi za svoje uvjerenje, kaošto obično, najdublji 
razlog.  »Dobar život sastoji se u dobrom djelovanju. Da bude 
djelovanje dobro, treba se ravnati prema izboru, a ne prema na- 
$onu ili strasti, Budući da se izbor odnosi na sredstva, koja imaju 
služiti svrsi, to je za pravi izbor dvoje nužno: prava svrha i 
prava umjerenost prema svrsi, A zato je najprije nužno neko 
raspoloženje u razumu, jer na razum spada prosuđivanje i biranje 
sredstava za postizavanje svrhe, Mora dakle u razumu biti neka 
umska krepost, koja ga usposobljuje da može pravo prosuđivati i 
birati sredstva prema svrsi, a ova je krepost mudrost. Tako je 
jasno, da bez mudrosti nema dobroga života«. Prema sv, Tomi je 
dakle mudrost ona ista krepost koju smo prije nazvali dosljednošću, 
Zato i ne spominje dosljedost među krepostima, o kojima s div- 
nom temeljitošću sustavno raspravlja u drugom dijelu svoje Teolo- 
ške Sume. Ipak bismo mogli kazati, da nije dosljednost kakvagod 
mudrost, nego samo ona, koja je postojana, i zato skopčana 
s drugim temeljnim krepostima, osobito s hrabrošću, bez koje 
nema postojanosti u poteškoćama. 1 ostale dvije temeljne kre- 

posti nužne su, da bude dosljednost ili mudrost postojana; umjere- 
nost zato, da nas naslade ne zavedu; a pravednost, da nas ne 
zavede pohlepa za onim, što pripada drugomu. Savršena mudrost 
kaošto svaka druga savršena krepost ne može biti bez ostalih 
kreposti, kako misli sv. Toma (S. th. 1—2, 65 1), koji se u tom 
pridružio mnijenju velikih crkvenih otaca Ambrozija, Augustina, 
Grgura Velikoga i gotovo svih kršćanskih mislilaca. Istotako ne 
može biti nijedna druga ćudoredna krepost savršena, ako nije 
združena s mudrošću. U smislu Sv. Tome i kršćanske filozofije 
dosljednost je isto, što savršena mudrost. 

Nije nužno potanko istraživati, koje su kreposti sadržane u 
dosljednosti. Glavno je, da znadem: ako hoću da budem dosljedan, 
moram imati tvrdu odluku, da hoću nrema svrsi birati sredstva; 
ono što ne služi svrsi, odbacit ću; ono što bolje i sigurnije vodi 
svrsi, radije ću izabrati nego li ono, što ne služi tako dobro. Tvrda 
mora biti ova odluka, da uzmogne odolijevati i poteškoćama i 
strastima, strahu i željama, koje ugrožavaju svrsishodni izbor, Ako 
ustrajem kod ove odluke, sigurno ću postići svrhu, makar se koji 
put kod izbora prevario. Ako li odustanem, te započnem birati 
prema ugodnosti i neugodnosti i drugim čuvstvima, uzalud ću se 
nadati, da ću ikada postići svrhu, 

Dosljednost je sigurni put uspjehu. To vrijedi za vanjski rad, 
kad hoćemo da izvedemo djelo, koje mogu i drugi vidjeti ter 
ostaje i bez nas.  Dosljednost je ona »ravnodušnost«, koju Sv. 
Ignacije Lojolski označuje na početku »Duhovnih vježbi« kao te- 
melj ne samo duhovnih vježbi, nego čitavog duhovnog ili moralnog 
života: »Treba da budemo ravnodušni spram svih stvorova u 
koliko je to dopušteno slobodnomu izboru našemu, te nije zabranje- 
no; tako da koliko je do nas, mi ne htjednemo većma zdravlja 
nego li bolesti, većma bogatstva nego li siromaštva, većma časti 
nego li rugla, većma dugoga života nego li kratkoga; i tako u 
svima drugim stvarima, jedino želeći i birajući ono, što nas više 
vodi k cilju, za koji smo stvoreni«. Sve pogreške u moralnom 
svijetu sastoje se u prekršajima ove ravnodušnosti — u dosljedno- 
sti glede svrhe moralnoga života. 

Isti je temelj uspjeha i neuspjeha i u filozofskom nastojanju. 
Nedosljednost dovela je i morala je dovesti do mnogih onih zabluda, 
u kojima se sastoji neuspjeh savremene filozofije. Nije teško o 
tom se uvjeriti. Promotrimo samo razne načine nedosljednosti, 
koji su mogući, a onda pogledajmo, koji su se načini obistinili, 
Kod filozofiranja možemo povrijediti dosljednost već u temelju 
time, da uopće ne znamo ili nemamo pravu svrhu filozofije. Onda 
griješimo proti dosljednosti, ako nećemo da upotrijebimo sredstva, 
koja su nam na raspolaganje, bilo da uopće sva sredstva zabacuje- 
mo bilo samo ovo ili ono. Napokon možemo biti nedosljedni time, 
da se kod izbora sredstava obaziremo više na čuvstva nego na 

svrhu. Svi su ti načini obilno zastupani u filozofiji naših vremena. 

Velika zbrka, dakle i veliko neznanje, vlada već glede samo- 
ga pojma filozofije i glede njezine zadaće. Svatko koji se dade 
na filozofiranje, pita se dakako, što time hoće da postigne, i stvara 
si neki odgovor na ovo pitanje. Budući da može biti samo jedan 
odgovor istinit, a ne svi međusobno oprečni, to mora biti mnoštvo 
krivih pojmova i o filozofiji i njezinoj svrsi, a zato i krivih sustava. 
Nije moguće, da bude sustav istinit, koji služi krivoj svrsi po 
svojoj naravi, a ne samo prema slobodnoj volji svoga začetnika. 
Pravi je pojam filozofije »znanost o stvarima iz posljednih zadra 
stečena naravnim svijetlom  razuma« (Frick, Logica', 1: »Phi- 
losophia est scientia rerum per causas ultimas naturali lumine 
comparata«.) Ovaj pojam pretpostavljaju svi, kako možemo jasno 
razabrati analizom postupka, koji je svima zajednički: svi naime 
zahtijevaju, da svi uvijek i svagdje isto sude, što oni sami i da 
priznaju njihove nauke kao posljednje odgovore na najdublja svoja 
vlastita pitanja. Ali što svi barem nesvijesno misle, to mnogi 
izričito niječu. Za idealizam, koji je pod raznim imenima i oblici- 
ma još uvijek »moderna« filozofija u prvom redu, filozofija ne može 
biti znanost o stvarima, jer su stvari uopće nespoznatljive, ako i 
postoje, Ona Kantova izreka (Kritik d, reinen Vernunft, izd. 
Reclam, str. 320): »Man kann doch ausser sich nicht empfinden, u 
das ganze Selbstbewusstsein liefert daher nichts, als lediglich 
unsere eigenen Bestimmungen«, još uvijek vrijedi kao izraz naj- 
veće mudrosti i kao neoborivi dokaz, da su nam stvari same »Dag 
Ding an sich« nepoznanica x. Jer ipak znanost, a prema tome X 
filozofija, mora nešto spoznati, to je za idealizam nužno pitanje. 
Koji je predmet znanosti, napose filozofije? Prema raznim odgo- 
vorima na ovo pitanje razlikuju se razni idealistički sustavi. Ali 
ni jedan od njih ne može zadovoljiti, jer duh naš ne može se 
otresti želje, da upozna stvari, i uvjerenja, da se mora mišljenje 
prema njima ravnati, ne obratno, 

Drugima opet filozofija uopće nije znanost, jer je znanost 
u strogom smislu nemoguća. Tako pozitivizam poriče svaku 
pravu općenitost naših sudova kaošto i pojmova. Prema poziti- 
vizmu spoznajemo stvari, ali samo pojedinačne ili skupove, a ne 
općenitu narav. Zato za pozitivizam ne postoje općeniti razlozi i 
zakoni, a prema tomu nemoguća je i spoznaja stvari iz posljednjih 
razloga, t. j. filozofija u pravom smislu. Zadaća je filozofije pozi- 
vističke samo sistematiziranje na temelju analiziranja ili opisivanja 
bez istraživanja uzroka bilo prvih bilo posljednjih. Tako veli izriči- 
to Comte (Cours de philsophie positive I): »Nous n' avons nulle- 
ment la prćtention d' exposer les causes gćnćratrices des pheno- 
mćnes... mais seulement d' analyser avec exactitude les circon- 
stances. de leur production et de les rattacher les unes aux autres 
par des relations normales de succession et de similitude«, Iz ove 

zadaće, koju pozitiviste postavljaju svojoj filozofiji, jasno razabire- 
mo, da ovakva filozofija mora biti osuđena na neuspjeh, jer niti 
ne traži niti ne daje nikakav odgovor na ona najzamašnija pitanja, 
koja se neodoljivom silom nameću ljudskomu duhu: što su stvari 
i odakle i koja im je svrha, osobito što je čovjek sam, koje mu je 
porijetlo i zašto je na svijetu. 

Nije nužno nabrajati druga mnijenja o pojmu i zadaći filo- 
zofije. Kiulpe nabraja na početku svoga uvoda u filozofiju razne 
definicije te kaže kratko (Einleitung"". 7); »Es gibt nun viele und 
untereinander recht abweichende Bestimmungen des Begrilfs der 
Philosophie«, Isto priznaje i Ueberweg — Praechter (Geschichte 
der Philosophie des Altertums'', odmah na početku): kod novijih 
filozofa postoji velika prepirka glede samoga pojma filozofije. 
Zato nas ne može moderna filozofija zadovoljiti, jer sama ne zna, 
kojim bi putem krenula, 

Tako vidimo, kako je opravdano, što smo sa Sv. Tomom 
tražili kao temelj dosljednosti ili mudrosti, najprije moramo imati 
pravu svrhu kaošto kod svakog nastojanja uopće tako i kod lilo- 
zofiranja i filozofije. Tu nalazimo prvi razlog neuspjehu i kod 
inače najoštrijih umova. 

No nije dovoljno, imati pravu svrhu pred očima, nego treba 
prema njoj odabirati i sredstva, ne slijedeći nagon ili strast, kako 
jezgrovito kaže Sv. Toma (na navedenom mjestu). I ako pret- 
postavimo kod filozofije pravo shvaćanjje njezine zadaće, može 
ona pasti u mnođe zablude i neuspjehe, bilo što posve zabacuje 
koje sredstvo, bilo što se njim ne služi dovoljno ili se služi i onda, 
kad ne može voditi svrsi, U svakom ovom slučaju ona slijedi 
ne razum nego slijepi nagon ili strast, simpatiju ili antipaliju. 
ovo je zabacivanje ili neupotrebljavanje zato tako pogubno, jer je 
u praksi obično, ako ne uvijek, skopčano s uvjerenjem, da ono 
sredstvo uopće ne vodi istini nego zabludi. Istotako i ona anti- 
patija pretpostavlja slično uvjerenje. Promotrimo pojedina od onih 
pet vrela istine, koja poznaje i priznaje prava filozofija: a to 
su svijest, sjetila, suđenje, umovanje, tuđe svjedočanstvo, 

Jedva će se naći koji filozof, koji se ne bi nikako htio služiti 
svjedočanstvom svoje svijesti kao vrelom sigurne spoznaje, Ali 
mnogo ima modernih filozofa, koji se premalo obaziru na svjedo- 
čanstvo svoje svijesti,  Aktualizam, prema kojemu postoje samo 
akti ili čini, a činitelj ili subjejkat ovih čina je samo izmišljotina, 
nemoguć je za onoga, koji vjeruje svojoj svijesti. Svijest nam 
kaže, da ne samo misli i drugi čini postoje, nego da mi mislimo, 
a da mi nijesmo misli, Istotako ne možemo dvoumiti o slobodi 
naše volje, ako slušamo glas svoje svijesti, koja nam jasno svjedoči, 
da smo mnogo toga, što smo propustili, (svijest nam svje- 
doči), mirno mogli učiniti.  Determinizam, koji niječe slobodu 
volje, pretpostavlja omalovaživanje svjedočanstva svijesti. Tako 

su i aktualizam i determinizam, koji uživaju najveći ugled u 
»mođernoj« filozofiji, plod nedosljednosti u upotrebljavanju prvoga 
vrela istine, svjedočanstva vlastite svijesti. Druga je opet veoma 
raširena moderna zabluda ona, koja precjenjuje sposobnost svijesti, 
te očekuje od mje odgovor na najzamašnija pitanja i religioznog 
i znanstvenog sadržajja. Zato se i zove ova kriva nauka »konsci- 
encializam« (od conscientia — svijest). Ova je zabluda bila pozna- 
ta već Sv. Tomi, koji ju je oprovrgao (S. th. 1. 85, 2 c) razlozima, 
od kojih nije boljih našao ni Kilpe u svom djelu Realisierung, 
(najopširnijem koje je napisao o tom pitanju). Glavni je razlog, 
zašto i Kiilpe kaošto već Sv. Toma otklanja konsciencializam, 
jest ovaj, što prema konsciencializmu ne mogu postojati realne 
znanosti. Samo jedno kod Sv. Tome ne vrijedi više u naše doba: 
on kaže » quidam posuerunt«, samo nekoji su pristajali uz onu 
zabludu, a mi moramo kazati »multi ponunt«, mnogi danas pristaju 
uz onu pogubnu nauku. Nedosljednost zavela je i njih; upotreblja- 
vali su svijest i onda, kad ne može služiti svrsi. spoznaji istine. 

Promotrimo drugo općenito sredstvo za svrhu filozofije, svje- 
dočanstvo sjetila, kojim spoznajemo razna svojstva tjelesa. Mnogi 
se uopće ne služe ovim sredstvom (dakako samo u teoriji) i zato 
upadaju u akozmistički idealizam, koji niječe opstojnost tjelesnog 
svijeta. Drugi opet vjeruju sjetilima, kad im svjedoče o primarnim 
&vojstvima tjelesa, a zabacuju njihovo svjedočanstvo, kad se radi 
o sekundarnim svojstvima. S Helmholizom ovi drže, da su i 
boja i izvuci nešto posve subjektivno, u svijetlu da nema nitj: 
ikakve boje niti zvuka. 1 ovaj bezbojni, nijemi svijet plod je 
nedosljednosti. 

Jedno od prvih i_.najvažnijih pitanja u povijesti filozofije 
bilo je i biti će uvijek: kako mi možemo steći prave znanstvene 
sudove, t. j. sudove koji su uvijek i svagdje istiniti, Naš duh imade 
zato sposobnost apstrahiranja. Ali pozitivizam, koji pod raznim 
imenima zauzima jedno od najuplivnijih mjesta u mođernoj filozo- 
fiji, zabacuje apstrakciju i mogućnost u pravom smilu općenitih 
sudova, no ovim nijekanjem problem nije išćezao iz svijeta. Ne- 
upotrebljavanje apstrakcije za spoznaju općenitih istina dovelo je 
do pozitivističke krive filozofije. I Kant ne bi bio izmiskio sinte- 
tičke apriorne sudove, da se htio služiti apstrakcijom kao sred- 
stvom za rješavanje onoga staroga i uvijek novoga problema: 
odakle opčeniti sudovi i odakle njihova nužna i sigurna istinitost? 

I umovanje ili zaključivanje, bez kojega nam je nepristupačna 
većina istina, mnogi moderni filozofi premalo cijene, misleći da se 
mogu najdublja pitanja riješiti samo intuicijom, Takav je intuici- 
onizam filozofijaBergsonova, Schelerova i mnogih modernista, ko- 
ji sa svojim temeljnim načelom, da intuicija rješava najdublje pro- 
bleme, ne može složiti stalnih dogmi. Zato je Pijo X. osudio moder- 
nizam. Ova se nauka osniva na pretjeranom isticanju i upotreb- 

ljavanju intuicije. Istina je, da je intuicija nužna. Bez nje bilo bi 
umovanje nemoguće. Ali sama nije dovoljna, nego je nužno i 
umovanje. Zabacivati umovanje i ograničiti se na intuiciju znači 
predati se slijepomu subjektivizmu, koji zahtijeva, da mu slijep 
vjerujemo i u najvažnijim pitanjima. A to ne odgovara opomeni 
Sv. Pavla (Rim. 12, 1): »Zaklinjem vas, braćo, da iskažete... raz- 
boritu poslušnost — rationabile obsequium«. 

I neupotrebljavanje tuđega svjedočanstva za spoznaju istine 
vodi najopasnijim zabluđama. Ne samo da onemogućuje vjeru u 
objavu Božju, vjeru svrhunaravnu, dakle spoznaju najvećih, naj- 
uzvišenijih i najutješljivijih istina, nego zatvara i put premnogim 
važnim istinama naravnoga reda, jer se bez tuđega svjedočanstva 
ne mogu spoznati. I napredak u znanosti zahtijeva, da se služimo 
tuđim znanjem.  Omalovaživanje tuđega znanja i pjetjerano na- 
glašivanje samostalnosti i originalnosti urodilo je u filozofiji postjed- 
nih vremena mnoštvom novih nauka i sustava, ali napretku je 
filozofije malo doprinijelo. Mnogima je više stalo do samostalnosti 
nego li do istine. Možda je manje pogibeljna: druga zabluda, koja 
se sastoji u pretjeranom kultu povijesti uopće, a napose filozofije 
i njezinih pojedinih grana. Zaboravlja se na to, da nije glavno 
pitanje, što je tko mislio, nego što bi bio morao misliti, da bude 
naime njegovo mišljenje istinito. Mala korist i od najzamamlji- 
vijih misli, ako ne znam, da li odgovaraju istini ili ne. Kaošto 
prevelika želja za samostalnošću i originalnošću ugrožava postiza- 
vanja svrhe filozofiranja, spoznaju istine, i vodi u mnoge zablude, 
tako i pretjerano historiziranje. Nedosljednost je temelj i jednoga 
i drugoga smjera, koji nažalost ima bezbroj sljedbenika. 

Tako bismo mogli kod svih krivih sustava ustanoviti, da im 
je temelj nedosljednost, veća ili manja.  Apriorno, neosnovano 
isključivanje ovoga ili onoga spoznajnoga sredstva, popuštanje 
čuvstvenosti, ljubav i mržnja prouzrokuju često u znanstvenom, 
pa i u filozofskom nastojanju onu kobnu falaciju, koja se zove 
»mutatio elenchi«, a sastoji se u tom, da se na mjesto pravoga 
podmetne krivo stanovište, namjesto prave kriva svrha. Prava je 
svrha filozofije i znanosti uopće spoznaja istine, Pravo je stanovi- 
šte kod filozofiranja i svakoga znanstvenoga rada: kako ću doći 
do istine što bolje i što sigurnije? Bez ove dosljednosti nema 
uspjeha u znanstvenom nastojanju. To pokazuju žalosni primjeri 
najvećih umova u povijesti od najstarijih do najnovijih vremena. 
A uz dosljednost postigli su i postizavaju velike uspjehe i mnogi, 
koji nijesu primili od Boga velikih naravnih darova. Kaošto jedno 
dijete, koje znade katekizam, može odgovoriti na ona najteža i 
najzamašnija pitanja o Bogu i čovjeku, koja nijesu mogli riješiti ni 
najveći umovi bez objave, tako ima i mnogo takvih, koji se oštrinom 
razuma ne mogu usporediti s Kantom i drugim filozofima, pa ik 
ipak daleko nadmašuju pravim filozofskim znanjem. Ovo ih uspo- 

sobljuje, da mogu pravo i sigurno rješavati temeljna pitanja o 
svijetu i ljudskom životu i Bogu, izvoru i svrsi svega. Ovo su 
znanje stekli upotrebljavajući sva sredstva filozofske spoznaje, 
ne uključujući ni škole i školskih udžbenika. Zato i sv. Crkva 
toliko naglašuje učenje prave filozofije u školi, osobito na visokim 
školama, gdje se pripravljaju budući apostoli Istine na svoje naj- 
uzvišenije zvanje. i 

Kako ću postići svrhu što bolje i što sigurnije? Ovo je na- 
čelo dosljednosti,  Sveudiljno, postojano obdržavanje ovoga na- 
čela dalo je rodu ljudskomu i sv, Crkvi velikana u moralnom pogle- 
du, svetaca. Ono je dalo i velikana u znanosti, napose u filozotiji. 
Ovo je načelo izraz prave mudrosti. Dosljednost je temelj pravoga 
uspjeha kako u moralnom životu tako i u tilozoliji. Za život filo- 
izofa vrijedi riječ Sv. Tome (1—2, 57, 5 c); »Prudentia est virtus 
maxime necessaria ad vitam humanam — mudrost (t.j. dosljed- 
nost) je najnužnija krepost za život ljudski«. 

Franjo Šanc D, I, 


Idejni razvoj # Dra. #. Merza 


Poznavao sam ga u dušu, jer je zadnjih šest godina, uz male 
prekide, gotovo svake subote došao, da se upravo djetinjon: 
otvorenošću rakovi o duševnim pitanjima. Želeći mu napisati 
ove spomen-retke, kao suradniku »Života«, pošao sam ipak do 
njegovih ožalošćenih roditelja, da mi popune sliku mladosti; po- 
zorno sam pregledao veliku njegovu knjižnicu; pročitao sam 
20 svezaka njegova dnevnika; proučio sam njegove najintimnije 
zapiske jednako kao i štampane spise; a nijesam propustio pitati 
i neke njegove znance, što drže o njemu. Iz svega toga iskrsla 
mi je u duši ličnost Dra Merza ne samo kao čovjeka vanredna, 
nego upravo kao muža Providnosti, čovjeka Božjega. Prikazati 
svu ljepotu predivne ove duše bit će posao prijatelja njegova, 
koji izrađuje opširan životopis njegov. Ovdje ćemo pratiti tek 
njegov idejni razvitak na temelju njegovih vla- 
stitih zapisaka, 


Kratak tijek života, 


Rodio se Ivan 16. prosinca 1896, u Banjoj Luci, gdje mu 
je otac Mavro bio viši željeznički činovnik, Osnovnu školu i 
realku svršio je ondje odlično, Po želji roditelja pođe u rujnu 
1914, na vojnu akademiju u Bečko Novomjesto.  Prepativši u 
nemilom zvanju mnogo, pređe u siječnju 1915. na bečko sveučilište, 
da sluša 3 semestra Pravo. Pod kraj veljače 1916. uzeše ga u 





